Pesem Evrovizije 1967
Pesem Evrovizije 1967 je bil 12. izbor za Pesem Evrovizije zapovrstjo. Izbor je potekal 8. aprila 1967 na Dunaju, saj je bil zmagovalec Evrovizije 1966 avstrijski predstavnik Udo Jürgens. Zmagala je pesem Združenega kraljestva z naslovom "Puppet on a String". Voditeljica prireditve je zmagovalno pesem pomotoma razglasila, še preden je točke podala zadnja država. Vendar zadnje točke niso vplivale na zmagovalca - britanska pesem je zmagala z več kot 12-krat toliko točkami, kot jih je prejela drugouvrščena irska pesem, kar je največ na vseh evrovizijskih izborih doslej. Prvič sploh je zmagalo Združeno kraljestvo, Švica pa že drugič ni prejela nobene točke.